cyanic-selkie/wikianc huggingface dataset:
USS Tecumseh (SSBN-628)
Valmistus
Alus tilattiin nimellä USS William Penn General Dynamicsilta Grotonista Connecticutista ja nimettiin 11. huhtikuuta 1962 USS Tecumsehiksi. Köli laskettiin 1. kesäkuuta 1962. Alus laskettiin vesille 22. kesäkuuta 1963 kumminaan Robert L. F. Sikesin puoliso ja otettiin palvelukseen 29. toukokuuta 1964 ensimmäisinä päälliköinään Arnett B. Taylor ja Charles S. Carlisle.
Sulo Nykänen
Toiminta Suomen sisällissodan aikana
Nykäsen osaston toiminnasta Jaalassa on säilynyt hänen itse kirjoittamansa selonteko. Selonteossa luetellaan 189 jaalalaisen punakaartilaisen nimet kylittäin ja listan mukaan Nykänen allekirjoitti 70 kaartilaisen kuolemantuomiot. Tilastolähteiden perusteella tiedetään teloitetun 53 jaalalaista. Nykänen kävi myös läheisellä Kouvolan vankileirillä hakemassa teloitettavia jaalalaisia vankeja. Nykäsen kerrotaan myös ampuneen valkoisten puolelle liittyneen moldavialaisen luutnantti Tsinkon, jota kohtaan hänellä oli vanhoja kaunoja venäläisten vallitöiden ajalta.
Rosvomuurat
Rosvomuurat (Pittasoma) on töpökkien heimoon kuuluva varpuslintusuku. Rosvomuurien sukuun kuuluu BirdLifen mukaan kaksi lajia. Aiemmin suku luettiin kuuluvaksi muuriin.
Cheese Finger Brown
Cheese Finger Brown (oik. Pim Zwijnenburg) on Helsingissä asuva hollantilainen bluesmuusikko ja -lauluntekijä.
USS Tecumseh (SSBN-628)
Palvelus
Alus siirtyi Yhdysvaltain itärannikolta Havaijille, jossa sen kotitukikohtana oli Pearl Harbor. Alus oli 17. joulukuuta 1964 Mariaaneilla ja saapui kaksitoista päivää myöhemmin Guamille. Vuoden 1969 aikana alus teki kaikkiaan 21 vastaavaa purjehdusta.
Cheese Finger Brown
Musiikki
Cheese Finger Brown yhdistelee musiikissaan bluesia, countrya ja kitara-boogieta. Artistin tuotannossa kuuluu etenkin Pohjois-Mississippin hill country blues -muusikoiden kuten   R. L. Burnsiden traditio sekä vaikutteita John Lee Hookerin, Captain Beefheartin ja Guy Clarkin kaltaisilta artisteilta.
USS Tecumseh (SSBN-628)
Palvelus
Alus siirrettiin Yhdysvaltain Atlantin laivastoon, minne se siirtyi Pearl Harborin ja Panaman kanavan kautta saapuen Newport Newsiin Virginiaan 8. marraskuuta 1969. Alus siirrettiin Newport News Shipbuilding and Drydock Companyn telakalle modernisoitavaksi, jolloin aluksen Polaris-ohjukset korvattiin Poseidon-ohjuksin. Alus vapautui telakalta 9. toukokuuta 1970. Aluksella tehtiin syksyn ja talven aikana täydellinen huolto ennen kuin se aloitti palveluksensa uudessa kotitukikohdassaan Charlestonissa Etelä-Carolinassa 18. helmikuuta 1971.
Cheese Finger Brown
Musiikki
Cheese Finger Brown kuului myös alkuperäiseen Faarao Pirttikangas -yhtyeen kokoonpanoon. Faarao Pirttikangas versioi albumillaan Kaatopaikan Kuningas (Helmi Levyt, 2013) Cheese Finger Brownin julkaisemattoman kappaleen Keep Your Long Johns Dry suomeksi nimellä Pitkät aluskalsarit.
USS Tecumseh (SSBN-628)
Palvelus
Alus oli koeajoissa Charlestonin edustalla ennen kahta partiomatkaansa loppuvuodesta 1971. Alus siirrettiin Holy Lochiin Skotlantiin, jonne se saapui 9. helmikuuta 1972. Alus teki 18 partiomatkaa Holy Lochista vuoteen 1980 mennessä.
Sulo Nykänen
Toiminta Suomen sisällissodan aikana
Mirjam Turusen kirjassa Veripellot on sivulla 258 seuraava ote Nykäsen sotakertomuksesta jossa kerrotaan osaston toimista Uimilan kylässä:
Nykänen uskoi kiinniotetun naisen johtaneen tahallaan joukon valkoisia väijytykseen, jolloin ryhmänjohtaja Lauri Oittinen kaatui. Niinpä hän määräsi naisen ammuttavaksi:
USS Tecumseh (SSBN-628)
Palvelus
Alus siirrettiin 15. helmikuuta 1993 reserviin ja se aloitti samana päivänä varastoinnin ja valmistautumisen romutukseen Bremertonissa Washingtonissa. Alus poistettiin palveluksesta ja alusluettelosta 23. heinäkuuta 1993. Aluksen romutus saatiin päätökseen 1. huhtikuuta 1994. Kuitenkin aluksen torpedoputket ja suuri osa painerunkoa säilytettiin ja ne ovat nähtävillä US Naval Undersea Museumissa Keyportissa Washingtonissa.
Sulo Nykänen
Toiminta Suomen sisällissodan aikana
Nykänen näyttää muistitiedon mukaan olleen taitava manipuloimaan ihmisiä ja hän käytti teloittajina hyvin nuoria sotilaita.
Tiedusteluosaston johtajana Virossa
Nykänen toimi sisällissodan jälkeen Suomen yleisesikunnan tiedusteluosaston agenttina. Hän oli kesällä 1918 Malmin retkikunnan tiedustelupäällikkönä Vienan Karjalassa. Syksyllä 1918 hän vakoili brittien toimintaa Arkangelissa ja hän ehti toimia myös Tukholmassa brittien kaksoisagenttina.
Cheese Finger Brown
Musiikki
2000-luvun alkupuolella Pim teki kuvitusta ja sarjakuva-animaatioita kuvitteellisen ja loppuun palaneen country blues bändin historiasta. Yhtyeen nimi oli The Brown Boys from Cheeseabama, ja kuvat saivat inspiraatiota Robert Crumpin blueskuvituksista. Äänittäessä dialogia ja ääniä, Pim sai idean tehdä kappaleita osaksi juonikuvioita. Hän piti julisteita sisältävän näyttelyn nimeltä "The Gospel according to Cheese Finger Brown", jossa soi Cheese Finger Brownin musiikki ja myytiin CD-R levyjä.
Sulo Nykänen
Tiedusteluosaston johtajana Virossa
Sulo Nykänen liittyi veljensä Vietti Nykäsen kanssa vuoden 1919 alussa Viron vapaussotaan osallistuneeseen suomalaisten vapaaehtoisten retkikuntaan ja palveli vapaaehtoisjoukoissa vänrikkinä. Hän johti Tartossa toiminutta suomalaisjoukkojen Eteläisen alueen tie­dusteluosastoa. Tämä noin 100 miehen vahvuiseksi kasvanut osasto perustettiin 1. helmikuuta ja se oli toiminnassa 15. toukokuuta saakka.
Cheese Finger Brown
Musiikki
Vuonna 2016 Cheese Finger Brownin musiikkia julkaistiin ensimmäistä kertaa virallisesti, Humu Recordsin julkaistua Low-down People albumi. Levy oli uudelleen masteroitu kokoelma Cheese Finger Brownin kotiäänityksiä vuosien varrelta. Levy sai varsin myönteisiä arvioita ja radiosoittoa varsinkin Suomen rajojen ulkopuolella.
Sulo Nykänen
Tiedusteluosaston johtajana Virossa
Nykänen saapui Viroon Pohjan poikain rykmentin mukana 12. tammikuuta. Hän oli aluksi Hans Kalmin räjähdyskomennuskunnan johdossa, mutta pyysi sitten siirtoa Tarttoon kenraali Martin Wetzerin esikuntaan, siirto toteutui 27. tammikuuta ja Nykänen määrättiin eteläisen tiedusteluosaston päälliköksi 1. helmikuuta. Nykäsen tiedusteluosastolla oli oikeus tehdä kotitarkastuksia ja pidättää Viron kansalaisia ja osasto lähetti myös vakoilijoita ja sabotaasitekojen suorittajia Neuvosto-Venäjälle. Osaston toimialue ulottui Riianlahdelta aina Pihkovaan ja Peipsijärvelle saakka sekä Neuvosto-Venäjällä Pietariin ja Novgorodiin asti. Osasto menetti kuitenkin toimintaedellytyksensä kun sitä tukeneiden suomalaisaktivistien huomio siirtyi huhtikuussa 1919 Virosta Aunukseen.
Nykänen jäi tiedusteluosaston lakkauttamisen jälkeen asumaan Viroon ja otti Viron kansalaisuuden. Vuonna 1920 Puolan–Neuvosto-Venäjän sodan aikana hän johti Puolassa 80-henkistä tiedustelu- ja tuhotyöosastoa. Hän asui vuosina 1920–1926 Tallinnassa mutta muutti sitten Latviaan Riikaan. 1930-luvulla Nykänen palasi takaisin Tallinnaan ja meni naimisiin virolaisen naisen kanssa.
Ted Ginn, Jr.
NFL-ura
Ginnin vaikeudet syöttöjen kiinniotossa ovat rajoittaneet hänen ammattilaisuraansa niin Miamissa kuin myöhemmin myös San Francisco 49ersin riveissä, ja hän on pääasiassa pelannut potkunpalauttajana.
Sulo Nykänen
Tiedusteluosaston johtajana Virossa
Virossa Nykänen oli muun muassa työssä kangastehtaassa, oli suomalaisen Radiolaite Oy:n edustajana Virossa sekä toimi liikemiehenä ja pohjoismaisten kielten tulkkina. Hän julkaisi salanimellä Sulo Koski viitisentoista kirjaa suomen, viron ja venäjän kielillä, kirjojen joukossa oli tietokirjoja kankaanteosta, poliittisia pamfletteja ja poikien seikkailukirjoja. Neuvostoliiton miehitettyä Viron kesällä 1940 Nykänen pidätettiin 30. marraskuuta 1940 Tallinnassa. Kolme kuukautta kestäneiden kuulustelujen jälkeen hänet tuomittiin kuolemaan 5. maaliskuuta 1941, tuomion perusteina olivat vastavallankumouksel­listen voimien tukeminen Venäjän sisällissodassa, kansainvälisen porvariston avustaminen Neuvostoliiton vastaisessa taistelussa ja terrorismin harjoittaminen. Joidenkin väitteiden mukaan hän olisi onnistunut välttämään teloituksen ja elänyt sitten Baltiassa ja sotien jälkeen Suomessa.
Eduskunnan puhemiehenä vuosina 1912—1914 toiminut Oskari Tokoi (1873—1963) kertoo muistelmissaan, että hän törmäsi toisen maailmansodan jälkeen Helsingissä tarjoilijaan, joka kertoi olevansa Nykänen. Hän muistutti miesten tapaamisesta Arkangelissa syksyllä 1918.
Tencent QQ
Tencent QQ (tunnetaan yleisesti nimellä QQ) on kiinalainen pikaviestintäohjelma. QQ ei menestynyt aluksi, mutta nykyisin se on Kiinan käytetyin pikaviestintäohjelma. Maaliskuussa 2013 aktiivisia käyttäjiä oli 798,2 miljoonaa.
QQ:ta voi käyttää muun muassa iPadissä ja iPhonessa sekä tietokoneissa Windows- ja Mac OS X -käyttöjärjestelmillä.
Jääkiekon naisten maailmanmestaruuskilpailut 2019
Jääkiekon naisten maailmanmestaruuskilpailut 2019 järjestettiin Suomessa. Ne olivat 20. Kansainvälisen jääkiekkoliiton IIHF:n järjestämät naisten maailmanmestaruuskilpailut.
Loppuottelussa puolustava maailmanmestari Yhdysvallat voitti Suomen 2–1 voittolaukauskilpailun jälkeen. Ottelussa tehtiin kiistanalainen päätös hylätä Suomen tekemä jatkoaikamaali, minkä jälkeen ottelu eteni lopulta voittolaukauskilpailuun. Suomi eteni loppuotteluun ensimmäistä kertaa voittamalla Kanadan välierässä maalein 4–2. Samalla Kanada jäi ensimmäistä kertaa loppuottelun ulkopuolelle.
Ruotsi ja Ranska putosivat 1. divisioonaan. Ruotsille putoaminen oli joukkueen ensimmäinen. Pääsarjaan nousevat tilalle Unkari ja Tanska.
Uusi pelijärjestelmä
Turnauksessa oli ensimmäisen kerran mukana kymmenen joukkuetta. Ne jaettiin kahteen lohkoon maiden IIHF:n rankingin mukaan. A-lohkosta kaikki viisi joukkuetta jatkoivat puolivälieriin, B-lohkosta puolestaan kolme parasta joukkuetta jatkoi puolivälieriin ja kaksi heikointa putosi seuraavaksi vuodeksi 1. divisioonaan.
Lopputulokset
1. divisioona A-lohko B-lohko
2. divisioona A-lohko B-lohko
2. divisioonan karsinnat
Pistepörssi
Lähde: IIHF.
Maalivahdit
Lähde: IIHF
Palkinnot
Lähde: IIHF
Kaya (1944)
Kaya oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.
Valmistus
Alus tilattiin vuoden 1944 hankinnoissa Maizurun laivastontelakalta, missä köli laskettiin 10. huhtikuuta 1944. Se laskettiin vesille 30. heinäkuuta ja otettiin palvelukseen kolme kuukautta myöhemmin 30. syyskuuta.
Palvelus
Alus poistettiin alusluettelosta 5. lokakuuta 1945. Se siirrettiin 1. joulukuuta kuljettamaan sotilaita takaisin Japaniin. Alus luovutettiin sotakorvauksena Neuvostoliitolle 5. heinäkuuta 1947.
Louis Martin (painonnostaja)
Louis George Martin (11. marraskuuta 1936 Kingston, Jamaikan kruununsiirtomaa, Brittiläinen imperiumi – 16. tammikuuta 2015 Heanor, Derbyshire ) oli brittiläinen painonnostaja ja olympiamitalisti.
Raadonsyöjä
Raadonsyöjä, myös haaskansyöjä tai haaskaeläin, on eläin, joka syö jo valmiiksi kuolleita eläimiä eli raatoja. Raadonsyöjillä on tärkeä tehtävänsä luonnon puhtaanapitäjinä. Tunnetuimpia raadonsyöjiä ovat korppikotkat, mutta monet metsästävät eläimetkin syövät ajoittain myös raatoja, kuten karhut, leijonat, hait, hyeenat, simpukat ja lokit.
Louis Martin (painonnostaja)
Martin saapui Britteinsaarille 1950-luvun puolivälissä, jota ennen hän oli harjoittanut hieman kehonrakennusta Jamaikalla. Kun hänet rohkaistiin paikalliseen Mr. Universum -kisan karsintaan, hän nosteli painoja kuntosalilla Derbyssä huomaten, että se oli hänen lajinsa. Martinista tuli Yhdistyneen kuningaskunnan ensimmäinen painonnoston maailmanmestari kahdessa vuodessa lajin aloittamisen jälkeen, kun hän yllätti ennakkosuosikki Arkadi Vorobjovin 90 kilon sarjassa vuoden 1959 kisoissa.
Martin osallistui ensimmäisiin olympialaisiinsa Roomassa 1960, jossa hän sai 90 kilon sarjasta pronssia. Hän oli painoluokassaan yksi maailman parhaista 1960-luvun alussa ja sai hopeaa MM-kisoista 1961. Martin voitti maailmanmestaruuden vuosina 1962, 1963 ja 1965. Hän oli mitalitaistelussa myös Méxicon olympialaisissa 1968, mutta ei saanut aikaan tulosta työnnössä ja jäi täten ilman sijoitusta. Martin kilpaili Jamaikan joukkueessa brittiläisen imperiumin ja kansainyhteisön kisoissa 1958, jonka jälkeen hän vaihtoi Englannin väreihin ja voitti kultaa kolmesti peräkkäin vuosina 1962–1970.
Martin teki uransa aikana kaksi virallista maailmanennätystä, yhteistulokseen vuonna 1962 sekä työntöön 1965. Hän nosti myös kaksi muuta ennätystulosta, mutta kansainvälinen lajiliitto ei hyväksynyt niitä.
Martin kuoli 78-vuotiaana kotonaan Derbyshiren Heanorissa 16. tammikuuta 2015 asbestialtistuksen aiheuttamaan mesotelioomaan.
Andres Põder
Andres Põder (s. 22. marraskuuta 1949 Haapsalu) on virolainen evankelis-luterilaisen kirkon arkkipiispa, pappi ja poliitikko. Hänet valittiin arkkipiispaksi 24. marraskuuta 2004, ja hän astui virkaan 2. helmikuuta 2005. Hänen virkakautensa päättyi tammikuussa 2015. Põderin edeltäjä oli Jaan Kiivit nuorempi.
Põder on naimisissa, ja hänellä on kaksi poikaa, jotka ovat kumpikin teologeja. Hänen tyttärensä kuoli vuonna 2004.
Põder opiskeli kirkon teologisessa instituutissa, sai pappisvihkimyksen 19. syyskuuta 1976 ja palveli useita seurakuntia vuosina 1976–2005. Hän toimi vuosina 1990–2005 kirkon konsistorion asessorina ja Pärnun rovastikunnan rovastina. Hän myös luennoi teologisessa instituutissa.
Poliittisella urallaan Põder toimi Pärnun kaupunginvaltuuston varapuhemiehenä ja sen opetuslautakunnan puhemiehenä. Hän oli myös aikoinaan Viron kongressin jäsen. Hän oli Viron kristillis-demokraattisen liiton perustajajäseniä 1980-luvun lopulla ja vaikutti sittemmin isänmaaliitossa. Hänestä tuli vuonna 2001 Pyhän Konstantinus Suuren ritarikunnan jäsen.
Kaede (1944)
Kaede oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.
Valmistus
Alus tilattiin vuoden 1944 hankinnoissa Yokosukan laivastontelakalta, missä köli laskettiin 4. maaliskuuta 1944. Se laskettiin vesille 25. heinäkuuta ja otettiin palvelukseen kolme kuukautta myöhemmin 30. lokakuuta.
Clarence Pinkston
Clarence Elmer "Bud" Pinkston (2. helmikuuta 1900 Wichita – 18. marraskuuta 1961 Detroit) oli yhdysvaltalainen uimahyppääjä ja olympiavoittaja.
Pinkston voitti Antwerpenin olympialaisissa 1920 kultaa 10 metrin kerroshypyissä ja sai hopeaa 3 metrin ponnahduslaudalla. Hän voitti samana vuonna myös ensimmäisen AAU:n mestaruutensa, joita hän vei viisi peräkkäin kerroshypyissä ja sai kaksi ponnahduslaudalla. Pinkston oli yksi Stanfordin menestyksekkäistä uimahyppääjistä, jotka putsasivat pöydän palkinnoista vuoden 1924 olympialaisissa. Hän voitti itse kyseisissä kisoissa pronssia sekä ponnahduslaudalta että kerroshypyissä, jonka lisäksi hän sijoittui korkeushypyssä yhdeksänneksi.
Pinkston meni naimisiin vuonna 1924 olympiakultaa voittaneen uimahyppääjä Elizabeth Beckerin kanssa ja valmensi hänet toiseen olympiavoittoonsa Amsterdamin kisoissa 1928. Becker-Pinkston voitti kultamitalin parin kaksoslasten 2-vuotissyntymäpäivänä 11. elokuuta.
Pinkston valmensi vaimonsa lisäksi monia muita olympiamitalisteja sekä uinnissa että uimahypyissä Detroit Athletic Club -seurassa. Hänen valmennustyyliinsä vaikutti suuresti Bill Bachrach. Molempien tapana oli viettää paljon aikaa valmennettavansa kanssa, ja kumpikin heistä valmensi yhtä urheilijaa kerrallaan ainoana valmentajana. Pinkstonin valmennettavia olivat muun muassa Dick Degener, Clarke Scholes ja Dick Hanley. Hänet valittiin uinnin kansainväliseen kunniagalleriaan valmentajana vuonna 1966.
Lauri Leppihalme
Lauri Filippus Leppihalme (8. maaliskuuta 1907 Ikaalinen – 11. toukokuuta 1979 Jämijärvi) oli suomalainen poliitikko. Leppihalme toimi Maalaisliiton kansanedustajana vuosina 1948–1951 edustaen Turun läänin pohjoista vaalipiiriä. Kunnallispolitiikassa Leppihalme toimi Jämijärven kunnanvaltuuston ja kunnanhallituksen puheenjohtajana. Leppihalme toimi vuonna 1950 presidentin valitsijamiehenä.
Leppihalme valmistui maanviljelyskoulusta vuonna 1926 ja pienviljelysneuvojaopistosta vuonna 1931. Politiikan ulkopuolella Leppihalme toimi maataloustyönjohtajana Savossa, Karjalassa ja Uudellamaalla 1927–1929, maatalouskerhoneuvojana ja partiojohtajana Jämijärvellä 1932–1935, Satakunnan maanviljelysseuran maatalousneuvojana 1935–1951 ja järjestökonsulenttina 1951–1972.
Diosdado Mbele
Diosdado Mbele Mba Mangue (s. 8. huhtikuuta 1997) on päiväntasaajan guinealainen jalkapalloilija, joka edustaa Ykkösessä pelaavaa AC Kajaania. Hän on pelipaikaltaan puolustaja.
Mbele aloitti uransa kotimaansa seurassa, jossa pelasi kaikkiaan kolme kautta vuosina 2012-2015. Sen jälkeen hän siirtyi Togoon, jossa hän pelasi kaksi seuraava kautta. Keväällä 2017 hän siirtyi Suomen Kakkosessa pelanneen AC Kajaanin riveissä ja oli nostamassa seuraa Ykköseen.
Mbele on aloitti Päivätasaajan Guinean maajoukkueessa vuonna 2013. Sen jälkeen vuoden 2017 lopulle maaotteluita on kaikkiaan 21.
Elizabeth Becker-Pinkston
Elizabeth Anna ”Betty” Becker-Pinkston (6. maaliskuuta 1903 Philadelphia – 6. huhtikuuta 1989 Detroit) oli yhdysvaltalainen uimahyppääjä ja olympiavoittaja. Hänen seuransa oli Ambassador Swim Club.
Becker aloitti uimisen lapsena terapiana vakavan kurkkumätäsairauden jälkeen. Hän osallistui ensimmäiseen kansalliseen kilpailuunsa 12-vuotiaana ja alkoi noihin aikoihin kiinnostua uimahypyistä. 15-vuotiaana Becker voitti keskisen Atlantin osavaltioiden mestaruuden ja jäi uimahyppääjän uralle. Koska Philadelphiassa ei ollut kolmen metrin lautaa, jolla harjoitella, hän muutti Atlantic Cityyn. Kaupungissa Becker liittyi Ambassador-uimaseuraan.
Becker jäi vain niukasti kisajoukkueen ulkopuolelle vuoden 1920 olympialaisista. Becker voitti Pariisin olympiakisoissa 1924 kultaa 3 metrin ponnahduslaudalta sekä hopeaa kerroshypyistä. Kisojen jälkeen hän meni naimisiin uimahyppääjä Clarence Pinkstonin kanssa. Pari sai kaksoset vuonna 1926, mutta jo kaksi vuotta myöhemmin Becker-Pinkston voitti olympiakultaa 10 metrin kerroshypyistä miehensä valmentamana. Becker-Pinkston voitti uransa aikana kuusi AAU:n mestaruutta. Hänet valittiin uinnin kansainväliseen kunniagalleriaan vuonna 1967.
Kenttäpiikkiputki
Kenttäpiikkiputki (Eryngium campestre) on sarjakukkaiskasveihin kuuluva monivuotinen kasvi. Se kasvaa noin puoli metriä korkeaksi ja leveäksi ja muodostaa kalvaan sinivihreän värisen, piikikkään puskan. Kukinto on tiheän mykerömäinen sarja, joka on 4–7 suojuslehden ympäröimä.
Kenttäpiikkiputken juurta on käytetty rohdoskasvina. Sen kukinnot säilyttävät värinsä kuivattaessa, ja siksi kasvia käytetään kuivakukka-asetelmissa.
Lauri Kaarna
Lauri Viljo Kaarna (14. helmikuuta 1911 Nuijamaa – 20. huhtikuuta 1968 Lappeenranta) oli suomalainen poliitikko. Kaarna toimi Maalaisliiton kansanedustajana vuosina 1951–1954 edustaen Kymen läänin vaalipiiriä. Kaarna kävi kansakoulun, valmistui maamieskoulusta vuonna 1930 ja pienviljelysneuvojaopistosta vuonna 1935. Politiikan ulkopuolella Kaarna toimi Tuusulan maamiesseuran neuvojana ja sihteerinä 1936–1939, Viipurin läänin maanviljelysseuran järjestöneuvojana 1939–1947, Maataloustuottajain Etelä-Karjalan liiton toiminnanjohtajana 1947–1968, Maalaisliiton Karjalan piirijärjestön toiminnanjohtajana 1947–1949, Lappeen, Lappeenrannan ja lähikuntien siirtoväen huoltojohtajana sekä maanviljelijänä Nuijamaalla. Kaarnan äiti oli talontytär Hilja Maria Pietarintytär. Kaarnan puoliso vuodesta 1940 oli Rosa Eeva Ruokonen.
Paul Rodriguez Jr
thumb|Paul Rodriguez Jr
Paul Rodriguez Jr. (lempinimi P-Rod, s. 31. joulukuuta 1984) on yhdysvaltalainen rullalautailija. Hänen isänsä on koomikko Paul Rodriguez. Hän sijoittui ensimmäiselle sijalle X Games -kilpailun rullalautailussa neljä kertaa. Lisäksi Rodriguez valmistaa omat lautansa.
Jesper Åberg
Jesper Åberg (s. 1967) on suomalainen yritysjohtaja, joka toimii K-Market-ketjun johtajana.
Ennen K-ryhmään siirtymistään Åberg työskenteli Cloetta Fazerin toimitusjohtajana 2007–2009.
Åberg aloitti Fazerilla vuonna 1994 controller-tehtäviin. Fazerin ja ruotsalaisen Cloettan yhdistyessä vuonna 2000 hänet nimitettiin Cloetta Fazerin business controlleriksi ja konsernin johtoryhmän jäseneksi. Åberg työskenteli Cloetta Fazerin toimitusjohtajana tammikuusta 2007 lähtien. Fazer Makeiset syntyi, kun Cloetta Fazerin makeisliiketoiminta siirtyi takaisin Fazerille vuonna 2009. Samalla Åbergista tuli Fazer Makeisten toimitusjohtaja.
Åberg on opiskellut Svenska handelshögskolanissa ja on koulutukseltaan kauppatieteiden maisteri.
Sakura (1944)
Sakura oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.
Valmistus
Alus tilattiin vuoden 1944 hankinnoissa Yokosukan laivastontelakalta, missä köli laskettiin 2. kesäkuuta 1944. Se laskettiin vesille 6. syyskuuta ja otettiin palvelukseen kolme kuukautta myöhemmin 25. marraskuuta.
Palvelus
Alus upposi 11. heinäkuuta 1945 osuttuaan miinaan Izumi-Nadassa ja poistettiin alusluettelosta 10. elokuuta 1945.
Kyle Beach
Kyle Beach (s. 13. tammikuuta 1990) on kanadalainen jääkiekkoilija, joka edustaa kaudella 2021–2022 Saksan kolmannella sarjatasolla Oberligassa pelaavaa Black Dragons Erfurtia. Beach on pelannut pääosan ammattilaisuranstaan Euroopassa. Chicago Blackhawks varasi Beachin ensimmäisellä kierroksella vuoden 2008 varaustilaisuudessa, mutta Beach ei koskaan ole pelannut NHL-liigassa.
Pelaajaura
Beach pelasi junioriuransa WHL-liigan Everett Silvertipsissä. Hänet valittiin sarjan vuoden tulokkaaksi kaudella 2006–2007. Chicago Blackhawks varasi Beachin yllättäen jo ensimmäisellä kierroksella seuraavan vuoden NHL:n varaustilaisuudessa. Isokokoista Beachia pidettiin ailahtelevana ja rangaistuksia helposti ottavana, mutta myös lahjakkaana pelaajana. Beach pelasi vielä kaksi kautta WHL-liigassa, kunnes siirtyi Blackhawksin organistaatioon.
Beach vietti viisi kautta Blackhawksin farmijoukkueessa Rockford IceHogsissa ja hänestä alettiin puhua epäonnistuneena ensimmäisen kierroksen varauksena. Lopulta kaudella 2013–2014 Blackhawks vaihtoi Beachin New York Rangersiin vaihdossa Brandon Mashinteriin. Beach pelasi sopimuskauden loppuun Rangersin farmiseurassa Hartford Wolf Packissa ja siirtyi sen jälkeen Eurooppaan.
Asetoiini
Asetoiini (C4H8O2) on alkoholeihin ja ketoneihin kuuluva orgaaninen yhdiste. Yhdistettä käytetään aromiaineena. Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä.
Ominaisuudet
Huoneenlämpötilassa asetoiini on väritöntä tai kellertävää nestettä. Yhdiste liukenee erittäin hyvin veteen ja moniin orgaanisiin liuottimiin esimerkiksi etanoliin ja asetoniin. Dietyylieetteriin se liukenee vain niukasti. Asetoiinilla on voinkaltainen tuoksu ja maku. Asetoiinia esiintyy luonnossa monissa kasveissa ja lisäksi monet mikro-organismit tuottavat sitä käymisen sivutuotteena. Asetoiini on kiraalinen molekyyli ja bakteerit tuottavat sen (R)-enantiomeeria. Asetoiini muodostaa helposti kiteisen dimeerin ja happamissa olosuhteissa siitä muodostuu metyylivinyyliketonia.
Bengt Uggla
pienoiskuva|Bengt Uggla Bengt Gustafsson Uggla (9. syyskuuta 1894 Solna – 26. helmikuuta 1937 Tukholma) oli ruotsalainen nykyaikainen viisiottelija. Hän edusti seuratasolla tukholmalaista I1 IF:ää. Uggla osallistui Antwerpenin olympialaisiin 1920, joissa hän sijoittui neljänneksi.
Bengtin isoveli Bertil oli urheilija, joka kilpaili muun muassa nykyaikaisessa viisiottelussa.
Clint Eastwood
Clinton ”Clint” Eastwood Jr. (s. 31. toukokuuta 1930 San Francisco, Kalifornia) on yhdys­valtalainen, neljällä Oscarilla palkittu näyttelijä, käsi­kirjoittaja, ohjaaja ja tuottaja. Hän on uransa aikana näytellyt liki 80 elo­kuvassa.
Varhainen elämä
Clinton Eastwood, Jr. syntyi 31. touko­kuuta 1930 San Franciscossa. Hänen isän­puoliset sukujuurensa ovat englantilais-skottilaiset ja äidin­puoliset irlantilais-hollantilaiset. Perhe muutti usein, ja Clint kävi harvaa koulua pitempään kuin muutaman kuukauden. Valmistuttuaan lukiosta hän kävi vähän aikaa Los Angeles City Collegea. Sen jälkeen hän teki sekalaisia töitä ja palveli Yhdys­valtain armeijassa.
Apteekkarinruusu
Apteekkarinruusu eli puna-apteekkarinruusu (Rosa 'Officinalis') on Rosa Gallica-ryhmään eli ranskanruusuihin kuuluva ruusulajike, jolle tunnusomaista ovat punaiset, karmiinin ja purppuran sävyiset kukat ja klassinen ruusuntuoksu. Ruususta valmistettua ruusuvettä ja öljyä on vuosisatojen ajan käytetty lääkinnällisiin tarkoituksiin ja hajusteissa.
Clint Eastwood
Näyttelijänä
pienois|pysty|vasen|alt=Clint Eastwood vuonna 2010|Clint Eastwood vuonna 2010. Eastwood muutti armeijan jälkeen Hollywoodiin. Hän sai vuonna 1954 Universalilta koe­kuvauksen pohjalta 40 viikon sopimuksen, joka uusittiin yhden kerran. Eastwood sai sivu­rooleja b-elo­kuvissa kuten Tarantula (1955) ja Revenge of the Creature (1955), kunnes sopimusta ei enää jatkettu. Sen jälkeen hän näytteli useissa televisio­sarjoissa. Suuren yleisön tietoisuuteen Eastwood tuli ensimmäisen kerran vuonna 1959 televisio­sarjan Lännen tie pää­roolissa karjan­ajaja Rowdy Yatesinä, jota hän esitti sarjan loppuun vuoteen 1965 saakka.
Eastwood nousi 1960-luvun puoli­välissä kansain­väliseksi elo­kuva­tähdeksi rooleistaan italialaisen ohjaajan Sergio Leonen spagettiwesterneissä Kourallinen dollareita (1964), Vain muutaman dollarin tähden (1965) ja Hyvät, pahat ja rumat (1966). Elo­kuvat esitettiin Yhdys­valloissa vuonna 1967 ja nostivat hänet sielläkin suosituksi.
Apteekkarinruusu
Alkuperä
Apteekkarinruusu, kuten muutkin ranskanruusut, ovat keski- ja eteläeurooppalaisen gallianruusun (Rosa gallica) risteymälajikkeita. Gallianruusu oli yksi varhaisimmista viljellyistä ruusulajeista Euroopassa. Kreikkalaiset ja roomalaiset ottivat sen ensin käyttöön ja sittemmin sitä kasvatettiin keskiaikaisissa puutarhoissa. Ensimmäiset tiedot apteekkarinruusun olemassaolosta ovat Britanniasta 1400-luvulta. Arvellaan, että ruusu, jonka lancasterilaiset valitsivat tunnuksekseen Ruususodissa (1455–1485) oli Rosa gallica officinalis. Britanniassa ruusun yhtenä nimenä on nykyäänkin Red Rose of Lancaster. Ruusun muita englanninkielisiä nimiä ovat apothecary's rose, old red damask, official rose ja crimson damask rose. Apteekkarinruusun alkuperä on tuntematon. Legendan mukaan ristiretkeltä palannut Thibault IV toi sen Englantiin vuonna 1250. On myös väitetty, että se oli Kaarle Suuren hovissa jo 8. vuosisadalla.
Germano Grachane
Germano Grachane (s. 4. toukokuuta 1942) on mosambikilainen roomalaiskatolinen piispa. Hänet vihittiin lasaristien papiksi 24. toukokuuta 1970 ja nimitettiin Nampulan arkkihiippakunnan vihkipiispaksi sekä Thunusudan titulaaripiispaksi 22. tammikuuta 1990. Piispaksi konsekroinnin suoritti 3. kesäkuuta Manuel Vieira Pinto, jota avustivat Paulo Mandlate ja Júlio Duarte Langa.
Clint Eastwood
Näyttelijänä
Don Siegelin klassinen poliisi­elo­kuva Likainen Harry oli Eastwoodin varsinainen läpi­murto Hollywoodissa. Hän esitti Harry Callahania kaikkiaan viidessä Likainen Harry -elo­kuvassa. Eastwood näytteli useassa muussakin Siegelin ohjaamassa elo­kuvassa, kuten Pako Alcatrazista (1979).
Germano Grachane
11. lokakuuta 1991 Grachane sai nimityksen Nacalan piispaksi.
Apteekkarinruusu
Alkuperä
Apteekkarinruusua on viljelty vuosisatojen ajan käytettäväksi lääkinnällisiin tarkoituksiin ja hajusteissa. Nimen apteekkarinruusu se sai 1800-luvulla Ranskan Provinsin kaupungissa, jossa apteekkareilla oli tämä ruusu kasvamassa sisäänkäynnillään. Ruususta tuli apteekkien symboli. Provinsin kaupunki tuli tunnetuksi asiantuntemuksestaan valmistaa erittäin arvostettuja ruusutuotteita, kuten kuivattuja terälehtiä, ruusuvettä ja ruusuöljyä. Officinalista viljeltiin Provins'ssä 1900-luvun alkuun asti. Apteekkarinruusun ranskankielinen nimi on Rose des apothicaires. Ruotsinkielinen nimi on apotekarros.
Clint Eastwood
Ohjaajana ja näyttelijänä
1970-luvun alussa Eastwood ryhtyi myös ohjaamaan ja tuottamaan elo­kuvia. Hän perusti elo­kuva­yhtiö Malpaso Productionsin. Eastwoodin esikois­ohjaus oli Yön painajainen (1971). Sitä seurasi seuraavina vuosina useita ohjaus­töitä, joihin kuului esimerkiksi lännen­elo­kuvia, trillereitä ja poliisi­elo­kuvia. Eastwood näytteli itse pää­osaa ohjaamissaan elo­kuvissa. Kokeiltuaan moni­puolisia rooleja Eastwood palasi vuonna 1983 Harry Callahanin rooliin Likaisen Harryn kolmannessa jatko-osassa. Eastwoodin ohjaama lännen­elo­kuva Kalpea ratsastaja (1985) oli yksi 1980-luvun harvoista menestyksekkäistä lännen­elo­kuvista.
Eastwood on klassisen jazzin ystävä. Hän tuotti ja ohjasi Thelonious Monkista kertovan dokumentin Straight, No chaser (1988) ja ohjasi Charlie Parkerista kertovan elo­kuvan Bird (1988). Eastwood on myös tehnyt musiikkia joihinkin elo­kuviinsa ja James C. Strousen elo­kuvaan Grace Is Gone. Elokuvan Lällärit lakoon ääni­raidalla laulavat Eastwood ja Ray Charles yhdessä.
Apteekkarinruusu
Kuvaus
pienoiskuva|Apteekkarinruusu (Rosa 'Officinalis') Apteekkarinruusu kasvaa 80–120 cm korkeaksi pystyksi, tuuheaksi pensaaksi. Versoissa on piikkejä. Lehdet ovat tummanvihreät, nahkamaiset, himmeäpintaiset. Ruusu kukkii Suomessa heinäkuussa kolmisen viikkoa. Kukat ovat halkaisijaltaan noin 8 cm, puolikerrannaisia, aluksi karmiinin-, myöhemmin purppuranpunaisia. Terälehtiä on parikymmentä kolmessa kerroksessa. Keltaiset heteet näkyvät selvästi terälehtien keskellä. Kukinnoissa on 2 – 6 kukkaa. Kukan tuoksu on voimakas, klassinen ruusuntuoksu. Kukinnan jälkeen muodostuu pyöreitä kiulukoita. Kasvaa parhaiten aurinkoisessa paikassa, hedelmällisessä, humusrikkaisessa maaperässä, mutta sietää myös varjoa ja niukkaravinteista maaperää. Apteekkarinruusu menestyy Suomessa kasvuvyöhykkeillä I – III.
Clint Eastwood
Ohjaajana ja näyttelijänä
Armoton (1992) oli Eastwoodin viimeinen pyssy­sankari­elo­kuva. Sen jälkeen hän keskittyi ohjaajana ja näyttelijänä ihmis­suhteisiin ja arjen sankaruuden kuvaukseen.
Eastwood voitti Armottomasta ensimmäisen parhaan ohjaajan Oscar-palkintonsa. Jännitys­draamasta Menneisyyden ote (2003) Eastwoodille myönnettiin Oscar-ehdokkuus, ja nyrkkeily­draama Million Dollar Baby (2004) toi Eastwoodille hänen toisen Oscar-palkintonsa parhaasta ohjauksesta.
Eastwoodin vuoden 2014 ohjaus­työ American Sniper sai Oscar-ehdokkuuden muun muassa parhaasta elo­kuvasta. Vuonna 2016 julkaistiin Eastwoodin ohjaus Sully – uroteko Hudson-joella, joka kertoo US Air­waysin lennosta 1549.
Eastwood ohjaa vuonna 2023 elokuvan Juror No. 2, jonka on tarkoitus olla hänen 70 vuotta kestäneen uransa viimeinen ohjaustyö.
Pormestarina
Eastwood oli kalifornialaisen Carmelin kaupungin pormestarina 1986–1988.
Tunnustuksia
pienoiskuva|alt=Eastwoodin nimikirjoitus Hollywood Boulevardilla|Eastwoodin nimi­kirjoitus ja käden­jäljet sementissä Holly­wood Boulevardilla. Elo­kuussa 2006 Clint Eastwood palkittiin työstään westernien parissa Golden Boot -tunnustuksella. Huomionosoituksen arvoa nostaa, että hän sai siitä arvostetun Founder’s Award -version. Tämä on myönnetty vain kahdeksan kertaa, ohjaajista sen oli tätä ennen saanut vain John Ford.
Eastwoodille myönnettiin Yhdys­valtain elo­kuva­instituutin elämän­työ­palkinto vuonna 1996.
Ranskalaiset ovat palkinneet Eastwoodin maan korkea-arvoisimmalla mitalilla kunnia­legioonan kunnia­merkillä. Kunnia­merkin Eastwoodille luovutti Ranskan presidentti Jacques Chirac 15. helmi­kuuta vuonna 2007. Eastwood sai toisen merkittävän kunnia­merkin kun Ranskan presidentti Nicolas Sarkozy myönsi hänelle Kunnia­legioonan komentaja­merkin 13. marras­kuuta 2009.
Ehdokkaana:
Yksityiselämä
Eastwood on ollut naimisissa kahdesti. Eastwoodilla on kahdeksan lasta, mukaan lukien Scott Eastwood. Eastwoodilla oli avio­liittojen välissä pitkä suhde Sondra Locken kanssa.
Eastwood on pitkä­aikainen eläin­oikeus­aktivisti, muttei vegaani toisin kuin on väitetty. Eastwood alkoi 1970-luvulla noudattaa ruoka­valiota, jolla ihmisen uskottiin voivan elää 150-vuotiaaksi.
Gavin Rossdale
thumb|240px|Gavin Rossdale esiintymässä vuonna 2008. Gavin McGregor Rossdale (s. 30. lokakuuta 1965) on englantilainen muusikko ja näyttelijä. Hänet tunnetaan parhaiten Bush-yhtyeen laulajana ja kitaristina. Lisäksi hän on näytellyt muutamissa elokuvissa ja televisiosarjoissa, kuten Constantine (2005) ja The Bling Ring (2013).
Gavin on esiintynyt myös Apocalyptican kanssa, ja vuonna 2010 he tekivät singlen ”End of Me”.
Yksityiselämä
Rossdale oli vuodesta 2002 vuoteen 2015 naimisissa laulaja Gwen Stefanin kanssa. Pariskunnalla on kolme poikaa, joista ensimmäinen syntyi toukokuussa 2006, toinen elokuussa 2008 ja nuorin helmikuussa 2014. Rossdalella on lisäksi tytär Daisy Lowe lyhyestä suhteesta muotisuunnittelija Pearl Lowen kanssa 1980-luvun lopulla.
Bertil Uggla
Bertil Gustafsson Uggla (19. elokuuta 1890 Solna – 29. syyskuuta 1945 Karlstad) oli ruotsalainen nykyaikainen viisiottelija, seiväshyppääjä ja miekkailija.
Uggla voitti seiväshypyssä pronssia Tukholman olympialaisissa 1912. Hän hyppäsi samana vuonna ennätystuloksensa 382 cm. Ensimmäisen maailmansodan jälkeen Antwerpenin olympialaisissa 1920 Uggla oli mukana kalvan henkilökohtaisessa kilpailussa, jossa hän putosi alkulohkossa. Hän miekkaili myös joukkuekisassa, jossa Ruotsi oli yhdestoista.
Uggla sai vuoden 1924 olympialaisissa pronssia nykyaikaisessa viisiottelussa, jonka lisäksi hän miekkaili Ruotsin alkulohkossa pudonneessa kalpajoukkueessa. Hän sijoittui floretin henkilökohtaisessa kisassa kahdenneksitoista Amsterdamin olympialaisissa 1928, joissa Ruotsi putosi jälleen kalvan joukkuekisassa alkulohkon jälkeen.
Uggla voitti seiväshypyssä maansa mestaruuden vuosina 1909, 1911 ja 1912 sekä nykyaikaisessa viisiottelussa 1921. Hän piti aikoinaan hallussaan seiväshypyn Ruotsin-ennätystä ja edusti maata kansainvälisellä tasolla myös voimistelussa. Uggla tuli Ruotsissa kuuluisaksi aamuvoimisteluohjelmistaan, joita hän piti radiossa seitsemäntoista vuotta. Bertilin veli Bengt kilpaili nykyaikaisessa viisiottelussa.
Alceste Catella
pienoiskuva Alceste Catella (s. 5. toukokuuta 1942 Tavigliano) on italialainen roomalaiskatolinen piispa. Hänet vihki papiksi Biellan hiippakuntaan Carlo Rossi 26. kesäkuuta 1966. Hänet nimitettiin Casale Monferraton hiippakunnan johtoon 15. toukokuuta 2008. Piispaksi konsekroinnin suoritti 29. kesäkuuta Severino Poletto, jota avustivat Enrico Masseroni ja Gabriele Mana. Catella asetettiin virkaansa 7. syyskuuta.
Fiat-raha
thumb|180px|Kiinalainen Song-dynastian ajalta peräisin oleva jiaozi oli maailman ensimmäinen paperiraha. Fiat-raha tarkoittaa vaihdannan välinettä, jolla ei ole itseisarvoa ja jonka arvo perustuu hallinnon luomiin säännöksiin tai lakeihin sen olemisesta laillinen maksuväline. Termi tulee latinan sanasta fiat, joka on latinankielisen fīō-verbin konjunktiivimuoto: "tulkoon" tai "tapahtukoon".
Pietarin suomalainen punakaarti
Pietarin suomalainen punakaarti oli vuosina 1917–1918 toiminut Suomen punakaartien osasto, joka oli muodostettu Pietarissa asuneista suomalaisista työläisistä. Vuoden 1918 sisällissodan aikana se osallistui taisteluihin Karjalan rintamalla Raudussa sekä Hämeen rintamalla Vilppulassa, Ruovedellä, Tampereella ja Lempäälässä.
Perustaminen
Pietarin suomalainen punakaarti sai alkunsa vuoden 1917 helmikuun vallankumouksen jälkeen, jolloin kaupunkiin perustettiin noin sadan miehen vahvuinen suomalainen työväenmiliisi. Sen kaikki jäsenet olivat Pietarin suomalaisen työväenyhdistyksen jäseniä. Venäjän väliaikaisen hallituksen pääministeri Aleksandr Kerenski aikoi lakkauttaa työväenmiliisin kesäkuussa ja pidättää samalla sen päällikkönä toimineen Eino Rahjan, mutta miliisi ehti kuitenkin jo ennen sitä lopettaa itse toimintansa. Tämän jälkeen Eino ja Jukka Rahja piilottivat suomalaisen työväenmiliisin käytössä olleet aseet bolševikkien Pietarin neuvoston toimeenpanevan komitean päämajaan. Kesän aikana suomalaisia oli mukana Pietarin seudun vallankumouksellisessa toiminnassa, kuten heinäkuun epäonnistuneessa bolševikkien ja anarkistien kansannousussa. Suomalaisia toimi jo aiemmin myös Pietarin venäläisissä kaarteissa, esimerkiksi Johannes Heikkonen osallistui lokakuun vallankumouksen aikana muun muassa Talvipalatsin valtaukseen.
Varsinainen punakaarti perustettiin heti lokakuun vallankumouksen yhteydessä saman vuoden marraskuussa. Puuhamiehinä olivat Eino ja Jukka Rahjan lisäksi muun muassa Anton Uotinen sekä kaartin ensimmäiseksi päälliköksi valittu August Dufva ja hänen seuraajansa Väinö Turunen. Punakaartin esikunta toimi Suomen asemalla. Siihen hyväksyttiin vain henkilöitä, jotka pystyivät todistamaan olevansa joko ammattiyhdistyksen tai sosiaalidemokraattisen puolueen jäseniä.
1. ja 2. komppania
Tammikuun 27. päivänä Pietarista lähti Suomea kohti ns. suuri asejuna, joka vei punaisille aseita ja ampumatarvikkeita. Sen saattajana oli Jukka Rahjan johtama Pietarin suomalaisen punakaartin 1. komppania. Raivolan ja Viipurin välissä sijaitsevalla Kämärän asemalla se joutui taisteluun jääkärieversti Urho Sihvosen johtamaa valkoisten osastoa vastaan. Sihvosen joukot pysäyttivät junan, jonka jälkeen syntyneessä tulitaistelussa kaatui neljä punakaartilaista ja noin 30 haavoittui. Valkoiset joutuivat kuitenkin vetäytymään ja juna pääsi jatkamaan matkaansa.
Asejunalla matkustanut 1. komppania osallistui perille saavuttuaan 7. helmikuuta Vilppulaa vastaan tehtyyn suurhyökkäykseen ja muutaman päivän kuluttua Ruovedellä Pekkalan ja Väärinmajan taisteluihin. Maaliskuun aikana komppania oli mukana vielä Lempäälän–Vesilahden sekä Tampereen taisteluissa, ennen kuin se 20. maaliskuuta lähetettiin takaisin Pietariin. Parin päivän levon jälkeen komppania siirrettiin Rautuun, jossa se korvasi rintamalta vedettyjä venäläisiä joukkoja. Taistelujen jatkuessa alkoi yksikössä esiintymään yleistä kurittomuutta ja epäjärjestystä. 1. komppania vaati saada siirron, jonka jälkeen osa miehistä pääsikin vaihdossa Pietariin. Raudun rintama sortui lopullisesti 4. huhtikuuta.
2. komppania oli koottu Tuprovan teollisuusyhteisön suomalaisista työläisistä ja sitä kutsuttiinkin paikkakunnan venäläisen nimen mukaan Dubrovkan suomalaiseksi punakaartiksi. Osaston kokoamisesta vastasi Paavo Turunen ja sen päällikköinä toimivat aluksi Kalle Ristseppä ja Anton Uotinen. Komppania saapui Tampereelle Viipurin ja Helsingin kautta 9. helmikuuta. Se osallistui Vilppulan rintaman taisteluihin Ruovedellä sekä myöhemmin myös Tampereen taisteluun. Kalle Ristseppä sai surmansa Enorannan kartanon miehityksen aikana oman vartiomiehen luodista ja myös Uotinen haavoittui Vilppulan rintamalla, jonka jälkeen komppanianpäälliköksi nousi Juho Vähä. Kaartiin kuului yhteensä 104 miestä ja yhdeksän naista. Mukana olivat muun muassa tuleva punaupseeri Vilho Rosendahl sekä myöhemmin KGB:n everstiksi noussut Toivo Vähä.
Taistelut Karjalan kannaksella
Hämeen rintamalla taistelleen komppanian lisäksi Karjalan kannakselle lähetettiin kaksi muuta komppaniaa, jotka osallistuivat taisteluihin niin sanotulla Raudun rintamalla. Ylipäällikkönä toimi aluksi Johan A. Palmu, jonka komentama 800 miehen joukko miehitti Raudun rautatieaseman 20. helmikuuta. Bolševikit olivat huolestuneita Pietarin turvallisuudesta, joten mukana oli myös luutnantti M.V. Brigorovskijn komentamia venäläisiä. Palmu syrjäytettiin 27. helmikuuta, jolloin hänen tilalleen nimitettiin Heikki Kaljunen. Hänen jälkeensä ylipäällikköinä toimivat vielä Oskar Rantala ja Arvid Leinonen. Alipäälliköitä olivat muun muassa Jalmari Eskelinen, Eino Kaiho, Juho Nygren, August Junell ja Evert Laine. Maaliskuun alussa Raudussa laskettiin punaisten puolella olleen noin 1 800 miestä, joista suomalaisia punakaartilaisia oli 350. Valkoisten käynnistettyä oman suurhyökkäyksensä 24. maaliskuuta, punaisten Raudun rintama kukistui lopulta 4. huhtikuuta. Taisteluista muodostui Tampereen ja Viipurin taistelujen ohella Suomen sisällissodan verisimpiä. Venäläiset mukaan lukien punaisten puolella taistelleista kaatui noin 800.
Raudusta vetäytymisensä jälkeen kaartin jäljelle jääneet miehet huolehtivat Pietarissa huhti–toukokuun aikana tuhansien Suomesta saapuneiden punapakolaisten vastaanottamisesta ja majoituksesta, kunnes Suomalaisten Pakolaisten Huoltokomitea perustettiin 6. toukokuuta. Pietarin suomalainen punakaarti osallistui myös kaupungissa järjestettyihin vappujuhlallisuuksiin, mutta lakkautettiin vielä toukokuun aikana sisällissodan päätyttyä punaisten tappioon.
Abydoksen kuningasluettelo
thumb|right|250px|Kuningasluettelon alussa oleva kuva, jossa Seti ja hänen poikansa [[Ramses II ovat menossa uhraamaan Ptahille, Sekerille ja Osirikselle ja samalla osoittamaan kunnioitusta edeltäjilleen. Ramseksen käsissä suitsukeastiat.]] Abydoksen kuningasluettelo on Seti I:n rakennuttamassa temppelissä Abydoksessa, Egyptissä kiveen hakattu luettelo, jossa on Egyptin siihenastisten 76 faaraon nimet. Nimet on sijoitettu kolmeen riviin, joista kussakin on 38 kartussia. Kahdessa ylemmässä rivissä on aikaisempien faaraoiden nimet, kolmannella ainoastaan Seti I:n nimi ja hänen monet hallitsijanimensä.
Luettelosta on myös poliittisista ja uskonnollisista syistä jätetty pois joitakin faaraoita, joiden muistoa ei haluttu kunnioittaa. Sellaisia olivat kaikki hyksohallitsijat (14. - 17. dynastiat) sekä 18. dynastian faaraoistakin naishallitsija Hatšepsut sekä vain muutamia vuosikymmeniä ennen Seti I:n aikaa hallinnut uskonnollinen uudistaja Akhenaten ja hänen seuraajansa Smenkhkare, Tutankhamon ja Ay.
Luettelon sisältö
700px|centre|thumb|Abydoksen kuningasluettelo
Zenon Jaskuła
Zenon Jaskuła (s. 4. kesäkuuta 1962 Gorzów Wielkopolski) on puolalainen maantiepyöräilijä. Hän sai hopeaa 100 kilometrin joukkueaika-ajossa Soulin olympialaisissa 1988 ja Chambéryn MM-kilpailuissa 1989. Hän kilpaili ammattilaisena vuosina 1990–1998. Vuoden 1993 Ranskan ympäriajossa hän voitti Saint-Lary-Soulaniin päättyneen 16. etapin ja sijoittui kokonaiskilpailussa Miguel Indurainin ja Tony Romingerin jälkeen kolmanneksi.
Saavutuksia
Lähde: Cycling Archives
Avoin ministeriö
Avoin ministeriö ry on riippumaton ja sitoutumaton vapaaehtoisjärjestö, jonka tarkoituksena on tuottaa joukkoistamisen avulla laadukkaita kansalaisaloitteita. Palvelussa kuka tahansa voi esittää omia ideoitaan lakialoitteiksi ja kommentoida toisten ideoita omalla nimellään.
Palvelu on toteutettu vapaaehtoisvoimin, eikä se ole yhteydessä valtioneuvostoon tai poliittisiin puolueisiin. Avoin ministeriö ei sulje mitään ideoita pois, elleivät ne ole lain tai hyvän tavan vastaisia, mutta painottaa muun muassa suvaitsevaisuutta, tasa-arvoa, ihmisen, luonnon ja ympäristön hyvinvointia ja avointa tietoyteiskuntaa edistäviä hankkeita.
Kansalaisaloitteen kannatusilmoituksen voi allekirjoittaa sivulla Kansalaisaloite.fi sähköisesti.
Ringer (televisiosarja)
Ringer on yhdysvaltalainen The CW Television Networkin draamasarja, jonka pääosaa näyttelee Sarah Michelle Gellar. Sarjan ovat luoneet Eric Charmelo ja Nicole Snyder, jotka ovat vaikuttaneet muun muassa Supernaturalin kuudennella tuotantokaudella. Sarjan ensimmäinen jakso esitettiin Yhdysvalloissa 13. syyskuuta 2011. Ringer jäi yhden tuotantokauden mittaiseksi, sillä alhaisista katsojaluvuista johtuen kanava ei tilannut siitä toista tuotantokautta.
Sarja kertoo nuoresta naisesta, joka alkaa elää kaksoissiskonsa henkilöllisyydellä, mutta joutuukin keskelle tämän ihmissuhdesotkuja. Suomessa sarjaa alettiin esittää valtakunnallisesti Livillä maanantain myöhäisillassa 7. kesäkuuta 2014. Aiemmin sarjaa on esitetty maksukanava Nelonen Kinolla.
Juoni
Bridget Kelly (Sarah Michelle Gellar) on entinen strippari, joka on ainoa silminnäkijä mafiapomon tekemään murhaan. FBI-agentti Victor Machado (Nestor Carbonell) haluaa Bridgetin todistavan oikeudessa mafiapomoa vastaan, mutta ennen oikeudenkäyntiä Bridget pakenee New Yorkiin kaksoissiskonsa Siobhanin (myös Gellar) luo. Kun Bridget uskoo Siobhanin tappaneen itsensä, hän ottaa tämän henkilöllisyyden ja esiintyy siskonaan. Bridgetille paljastuu, että Siobhan on pettänyt aviomiestään Andrew'ta (Ioan Gruffudd) Henryn (Kristoffer Polaha) kanssa, joka on myös hänen parhaan ystävänsä Gemman (Tara Summers) aviomies.
Rooleissa
Päärooleissa:
Sivurooleissa:
Tuotanto
thumb|left|150px|Promojuliste Vuoden 2011 alussa ilmoitettiin, että Sarah Michelle Gellar esittäisi pääosaa uudessa televisiosarjassa Ringer. Pilottijakson kuvaukset alkoivat New Yorkissa maaliskuussa 2011. Gellar toimii myös sarjan vastaavana tuottajana Peter Traugottin ja Pam Veaseyn kanssa. Pilottijakson ohjasi Emmy-voittaja Richard Shepard ja sen käsikirjoittivat sarjan luojat Eric Charmelo ja Nicole Snyder. Loput jaksot kuvataan Los Angelesissa.
The CW tilasi sarjaa aluksi 13 jakson verran, kunnes 12. lokakuuta 2011 sitä tilattiin täydet 22 jaksoa.
Soisalon Seutu
Lehden päätoimittajana toimii Antti Aho.
Soisalon Seutu kuuluu Keskisuomalainen Oyj -konsernin Savon Media -osakeyhtiön julkaisuihin.
Maurice Bladel
Mauritius Amandus Ghislenus ”Maurice” Van Bladel (12. helmikuuta 1886 Antwerpen, Belgia – 14. helmikuuta 1968 Saint-Josse-ten-Noode, Belgia) oli belgialainen kirjailija.
Bladelin urasta tiedetään hyvin vähän. Hänen teoksensa Vampires julkaistiin vuonna 1915, ja se mainitaan Belgian kirjallisuutta käsitelleessä julkaisussa vuodelta 1919. Bladel osallistui kirjallaan La Louange des Dieux vuoden 1920 olympialaisten taidekilpailuihin ja voitti pronssimitalin. Olympiateos on kadonnut.
Keats
Keats oli vuosina 1983–1984 toiminut lyhytikäinen brittiläinen pop rock -yhtye, joka koostui The Alan Parsons Projectin ja Camelin jäsenistä. Yhtye julkaisi yhden albumin vuonna 1984 ja hajosi pian tämän jälkeen.
Keatsin jäsenistä laulaja Colin Blunstone, kitaristi Ian Bairnson ja rumpali Stuart Elliott olivat The Alan Parsons Projectin sessiomuusikoita ja kosketinsoittaja Peter Bardens Camelin jäsen. Basisti David Paton soitti 1980-luvun alussa molemmissa yhtyeissä.
Vaasan keskusta
Vaasan keskusta sijaitsee Vaasan torin ympäristössä, jonne suuri osa keskustan palveluista on keskittynyt. Tavallisimmin Vaasan keskustan tilastoalueeseen luetaan kuuluvaksi alue, joka rajoittuu koillisessa ja idässä rautatiehen, kaakossa ja etelässä Hietalahdenkatuun sekä lännestä koilliseen merenrannassa kulkevaan kaupunginselkään.
Setterbergin asemakaava
Vaasan keskustan kaupunkirakenne pohjautuu Setterbergin vuonna 1855 laatimaan asemakaavaan. Vaasan palon jälkeen vuonna 1852 tehtiin päätös siirtää kaupunki nykyiselle paikalleen ensisijaisesti sen otollisten satamaolosuhteiden takia. Asutusta on nykyisen Tammikartanon alueella, Klemetsön saarella, ollut kuitenkin 1500-luvulta asti. Vanhimmat nykyiset rakennukset ovat peräisin 1770-luvulta.